wickkiey/tamil-wikipedia-chunked huggingface dataset:
# ஐ. எஸ். இராமச்சந்திரன்

## வாழ்க்கைச் சுருக்கம்

**பூர்வீகம்**  
இராஜபாளையத்தை அடுத்து உள்ள சொக்கநாதன் புத்தூர் என்ற குக்கிராமத்தில் பிறந்தவர். அவருடைய தந்தையின் பெயர் சர்க்கரை நாடார். அவருடைய இளைய சகோதரரின் பெயர் சோலை என்று அழைக்கப்பட்ட சோலையப்பன். அவரும் நாடகம் மற்றும் திரைப்படங்களில் நடித்துள்ளார்.  
**குடும்பம்**  
மனைவியின் பெயர் பொன்னுத்தாய். அவருக்கு இரண்டு மகன்கள், இரண்டு மகள்கள். மூத்த மகன் செல்வகுமார், புதிய தலைமுறை தொலைக்காட்சியில் பணிபுரிகின்றார். ஐ.எஸ்.ஆர் வென்சர்ஸ் (ISR Ventures) என்கிற திரைப்படம் தயாரிப்பு நிறுவனத்தையும் நடத்தி வருகிறார்.  
ஐ.எஸ்.ஆர் கே. பாலாஜி அவர்களின் நிறுவன நடிகராக இருந்தார். கே. பாலசந்தர்அவரின் பல திரைப்படங்கில் நடித்துள்ளார். ஐ.எஸ்.ஆர் மேல்படிப்புக்காக சென்னை வந்து பாலிடெக்னிக் படித்துவிட்டு, தென்னக இரயில்வேயில் பணியில் அமர்ந்தார். பணியில் இருந்து கொண்டே, ஓய்வு நேரங்களில் நாடகம், திரைப்படங்களில் நடித்து வந்தார். கும்பகோணத்தில் ஒரு திரைப்படத்தில் நடித்துக் கொண்டிருந்த போதே, நெஞ்சு வலி தாக்கி ஒரு தனியார் மருத்துவமனையில் மரணமடைந்தார். அவர் நடித்த அந்த கடைசித் திரைப்படம் மோகமுள்.  
**நடித்த திரைப்படங்கள்**  
| **ஆண்டு** | **திரைப்படம்** |  |
| --- | --- | --- |
| 1964 | சர்வர் சுந்தரம் |  |
| 1965 | நீர்க்குமிழி |  |
| நீலவானம் |  |  |
| சாந்தி |  |  |
| 1966 | தாயே உனக்காக |  |
| மேஜர் சந்திரகாந்த் |  |  |
| பாமா விஜயம் |  |  |
| 1968 | எதிர் நீச்சல் |  |
| சோப்பு சீப்பு கண்ணாடி |  |  |
| 1969 | பூவா தலையா |  |
| ஐந்து லட்சம் |  |  |
| 1970 | தலைவன் |  |
| நவக்கிரகம் |  |  |
| நம்ம வீட்டுத் தெய்வம் |  |  |
| ராமன் எத்தனை ராமனடி |  |  |
| கண்ணன் வருவான் |  |  |
| 1971 | ராஜ நாகம் |  |
| புன்னகை |  |  |
| 1972 | பிஞ்சு மனம் |  |
| இதோ எந்தன் தெய்வம் |  |  |
| அவசரக் கல்யாணம் |  |  |
| நீதி |  |  |
| ஞான ஒளி |  |  |
| கண்ணம்மா |  |  |
| 1973 | சொந்தம் |  |
| தெய்வக் குழந்தைகள் |  |  |
| நத்தையில் முத்து |  |  |
| கௌரவம் |  |  |
| 1974 | ராஜநாகம் |  |
| ஹோட்டல் சொர்க்கம் |  |  |
| சமர்ப்பணம் |  |  |
| 1975 | மனிதனும் தெய்வமாகலாம் |  |
| அந்தரங்கம் |  |  |
| எடுப்பார் கைப்பிள்ளை |  |  |
| மொகுடா பெல்லாமா (தெலுங்கு) |  |  |
| பிஞ்சு மனம் |  |  |
| 1976 | முத்தான முத்தல்லவோ |  |
| ஒரு ஊதாப்பூ கண் சிமிட்டுகிறது |  |  |
| ஓ மஞ்சு |  |  |
| 1977 | அவர் எனக்கே சொந்தம் |  |
| நல்லதுக்குக் காலமில்லை |  |  |
| பாலாபிஷேகம் |  |  |
| அண்ணன் ஒரு கோயில் |  |  |
| 1978 | மாங்குடி மைனர் |  |
| கண்ணாமூச்சி |  |  |
| மேளதாளங்கள் |  |  |
| 1979 | வேலும் மயிலும் துணை |  |
| ராஜ ராஜேஸ்வரி |  |  |
| பசி |  |  |
| 1980 | பொன்னகரம் |  |
| பம்பாய் மெயில் 109 |  |  |
| 1981 | பட்டம் பறக்கட்டும் |  |
| சவால் |  |  |
| கல் தூண் |  |  |
| சிவப்பு மல்லி |  |  |
| 1982 | பகடை பன்னிரண்டு |  |
| லாட்டரி டிக்கெட் |  |  |
| போக்கிரி ராஜா |  |  |
| புதுக் கவிதை |  |  |
| 1983 | தனிக்காட்டு ராஜா |  |
| இமைகள் |  |  |
| தலை மகன் |  |  |
| 1984 | நான் மகான் அல்ல |  |
| நல்லவனுக்கு நல்லவன் |  |  |
| 1985 | ஜப்பானில் கல்யாணராமன் |  |
| 1986 | மருமகள் |  |
| மிஸ்டர் பாரத் |  |  |
| பதில் சொல்வாள் பத்ரகாளி |  |  |
| ஒரு இனிய உதயம் |  |  |
| 1988 | சர்க்கரைப் பந்தல் |  |
| 1990 | ஆரத்தி எடுங்கடி |  |
| என் காதல் கண்மணி |  |  |
| 1991 | தந்துவிட்டேன் என்னை |  |
| 1995 | மோக முள் | } |
# விக்கிப்பீடியா:உங்களுக்குத் தெரியுமா/மே 11, 2011

- **தாலிபோட் பனை** (படம்) தன் வாழ்நாளில் ஒரு முறை மட்டுமே பூத்துக் காய் கொடுக்கும். அதன் பின் இறந்துவிடும்.
- **அன்னை தெரேசா**வுக்குப் புனிதர் பட்டம் வழங்கப்பட, அவர் இன்னுமோர் மருத்துவ அதிசயம் நிகழ்த்தியதாக உரோமன் கத்தோலிக்க திருச்சபை ஏற்றுக்கொள்ளவேண்டும்.
- **அறவழி தன்முனைப்பாக்கம்** என்பது ஒருவர் தனது நலத்துக்காக, நன்மைக்காக செயற்படுவதே அறம் எனக்கருதும் மெய்யியல் நிலைப்பாடு.
- **அசுணமா** என்பது சங்க காலத்தில் வாழ்ந்த ஒரு இசையறி விலங்கினம் ஆகும்.
- தமிழ்க் கவிஞர் சுப்பிரமணிய பாரதியின் நினைவாக இந்திய நடுவண் அரசு **இந்தி மேம்பாட்டிற்கான விருதினை** நிறுவியுள்ளது.
# தொழிலாளர் நினைவு நாள்

**தொழிலாளர் நினைவு நாள்** (*Workers' Memorial Day*, *International Workers' Memorial Day*) அல்லது **இறந்தோர் மற்றும் காயமடைந்தோருக்கான பன்னாட்டு நினைவு நாள்** (*International Commemoration Day (ICD) for Dead and Injured*) ஆண்டுதோறும் ஏப்ரல் 28 ஆம் நாள் உலகெங்கும் தமது பணியின் போது கொல்லப்பட்டு, காயமடைந்து, உடல் ஊனமுற்ற தொழிலாளர்கள் நினைவுகூரப்படுகின்றனர்.  
இது வேலை தொடர்பான விபத்துகள், நோய்கள் என்பவற்றின் விளைவுகள் தொடர்பாக விழிப்புணர்வை ஏற்படுத்துவதற்காகவும்; தொழில்சார்ந்த பாதுகாப்பு, நலம் ஆகியவை தொடர்பான விடயங்களை நாடுகள் மட்டத்திலும் அனைத்துலக மட்டத்திலும் செயல்திட்டங்களில் இடம்பெறச் செய்வதற்காகவும்; தொழில்சார் பாதுகாப்பு, நலம் போன்றவற்றை மேம்படுத்துவது தொடர்பான நாடுகளின் முயற்சிகளுக்கு உதவுவதற்குமே இந்நாள் அறிவிக்கப்பட்டது.
# சிபில் கார்த்திகேசு

**சிபில் கார்த்திகேசு** (*Sybil Kathigasu*, 1899-1948) மலேசியாவில் புகழ்பெற்ற ஒரு தமிழ்ப் பெண்மணி. இரண்டாம் உலகப் போரின் போது பல நூறு சீனர்களின் உயிர்களைக் காப்பாற்றியவர். ஜப்பானியப் படையினரை எதிர்த்துப் போராடியவர். மலேசியாவின் நட்பு படைகளுக்கு ஆதரவாகச் செயல்பட்டவர்.  
இங்கிலாந்து மற்றும் காமன்வெல்த் நாடுகளின் இரண்டாவது உயரிய விருதான 'ஜார்ஜ் பதக்கம்' பெற்றவர். மலேசியாவில் உள்ள சீனர் சமுகம் இவரை ஒரு தியாகி என்று போற்றுகின்றது. ஈப்போ மாநகரின் முக்கிய சாலைக்கு இவருடைய பெயர் சூட்டப்பட்டு உள்ளது.
# சிபில் கார்த்திகேசு

## வரலாறு

சிபில் கார்த்திகேசுவின் முழுமையான பெயர் சிபில் டெலி. இவர் இந்தோனேசியாவின் சுமத்திராவில் இருக்கும் மேடானில் 1899 ஆம் ஆண்டு பிறந்தவர். இவருடைய தந்தையார் ஓர் ஆங்கிலேயர். ஒரு தோட்ட நிர்வாகி. சிபில் கார்த்திகேசுவின் தாயார் ஒரு தமிழர்.  
சிபில் கார்த்திகேசு தேர்ச்சி பெற்ற ஒரு செவிலியலர் (தாதி). சீன மொழியில் இயல்பாகப் பேசக் கூடியவர். 1919 ஆம் ஆண்டு டாக்டர் ஏ.சி.கார்த்திகேசு என்பவரைக் காதலித்துத் திருமணம் செய்து கொண்டார். இவர்களுடைய திருமணம் கோலாலம்பூர், 'புக்கிட் நானாஸ் செயிண்ட் ஜான்' தேவாலயத்தில் நடந்தது. ஆறுமுகம் கணபதி பிள்ளை என்பதன் சுருக்கமே ஏ. சி. கார்த்திகேசு ஆகும். ஏ.சி.கார்த்திகேசு, சிங்கப்பூர் காலாங் மருத்துவக் கல்லூரியில் படித்து 21 வயதிலேயே மருத்துவர் ஆனவர்.
# சிபில் கார்த்திகேசு

## வரலாறு

### ஈப்போவில் மருத்துவ விடுதி

கார்த்திகேசுவும் சிபில் டெலியும் சேர்ந்து ஈப்போ பிரவுஸ்டர் சாலையில் (ஜாலான் சுல்தான் இட்ரிஸ் ஷா) ஒரு சிறிய மருத்துவ விடுதியை நடத்தி வந்தனர்.  
மருத்துவ விடுதிக்குப் பின்புறம் ஒரு காய்கறித் தோட்டம் இருந்தது. மருத்துவ உதவிகள் தேவைப்படும் போராளிகளைக் கொண்டு வரும் போது அந்தக் காய்கறித் தோட்டம் அவர்களுக்கு ஒரு மறைவிடமாக அமைந்தது. அந்தப் போராளிகளுக்குச் சிபில் கார்த்திகேசு இலவசமாக மருத்துவம் செய்து அனுப்பினார். அதனால் சுற்று வட்டார சீனர்களின் மானசீகமான அன்பையும் ஆதரவையும் பெற்றார்.
# சிபில் கார்த்திகேசு

## வரலாறு

### பி.பி.சி வானொலிச் செய்திகள்

அந்தச் சமயத்தில் தன்னுடைய பாப்பான் மருத்துவ விடுதியில் ஒரு சின்ன சிற்றலை வானொலியையும் சிபில் கார்த்திகேசு வைத்திருந்தார். பி.பி.சி வானொலிச் செய்திகளை ரகசியமாகக் கேட்டு வந்தார்.  
செய்திகளைப் பாப்பான் மக்களுக்கு ரகசியமாகத் தெரிவித்தும் வந்தார். 1943 ஆம் ஆண்டு வரை அவ்வாறு நடந்து வந்துள்ளது. சிபில் கார்த்திகேசு செய்தவை அனைத்தும் சப்பானியர்களுக்கு எதிரானச் செயல்கள்.
# சிபில் கார்த்திகேசு

## வரலாறு

### பத்து காஜா சிறையில்

மூன்று மாதங்கள் சித்திரவதைக்குப் பிறகும் தன்னிடம் உதவி பெற்றவர்களின் பெயர்களை வெளியிடவில்லை. அதனால் சிபில் கார்த்திகேசு, பத்து காஜா சிறைச்சாலைக்கு மாற்றப் பட்டார். பத்து காஜா சிறையில்தான் சிபில் கார்த்திகேசுவிற்கு பெரும் கொடுமைகள் இழைக்கப்பட்டன. சிபில் கார்த்திகேசு தன்னுடைய சுயசரிதையில் இவற்றை எழுதி இருக்கிறார். ஜப்பானியர்கள் எந்த மாதிரியான சித்ரவதைகளைச் செய்தார்கள் என்றும் விவரமாகக் குறிப்பிட்டுள்ளார்.  
**அவர் எழுதிய நூலிலிருந்து சில வரிகள்:**  
- வெளிக்காயம் இல்லாத சித்ரவதைகள்
- தூங்க விடாமல் செய்தல்
- தண்ணீருக்குள் தலையை அழுத்திப் பிடித்தல்
- மூச்சு நின்று போகச் செய்தல்
- புகையிலையை வாயில் திணித்தல்
- ஐஸ் கட்டியில் பல மணி நேரம் உட்கார வைத்தல்
- மயக்கம் அடையும் வரை முட்டிக் காலில் அடித்தல்
- காலைக் கட்டித் தொங்க விடுதல்
- புகை மூட்டம் போட்டு மூச்சு திணறச் செய்தல்
- உடல்மீது ஐந்து பேர் ஏறி மிதித்தல்
- பிறப்பு உறுப்பில் சவர்க்கார நீரைப் பாய்ச்சுதல்
- மயக்கம் அடையச் செய்தல்
- பழுத்தக் கம்பியால் உள்ளங் காலில் சுடுதல்
- நகத்தைப் பிடுங்குதல்
- பிடுங்கிய நக விரலில் ஊசியைப் பாய்ச்சுதல்
- நிர்வாணமாக்கப்படுதல்
- நாள் முழுவதும் தலை கீழாகத் தொங்க விடுதல்
# சிபில் கார்த்திகேசு

## வரலாறு

### சிரச் சேதம்

ஜப்பானியர்களின் ஆட்சி காலத்தில் ஈப்போவில் உள்ள செயிண்ட் மைக்கல் பள்ளி தான் அவர்களின் தலைமை இடமாக இருந்தது. இந்த இடத்தில் பல சீனச் சமூகத் தலைவர்கள் விசாரணை என்ற பெயரில் சிரச்சேதம் செய்யப்பட்டனர். அதனால் ஆவிகள் உலவுவதாகக் கூட இன்று வரை வதந்திகள் உலவுகின்றன.  
சிபில் கார்த்திகேசுவைப் போல அவருடைய கணவர் டாக்டர் கார்த்திகேசுவையும் ஜப்பானியர்கள் கட்டி வைத்து அடித்தனர். தமக்கு ஒன்றுமே தெரியாது என்று அவர் மறுத்து விட்டார். அவர்களுடைய மகன் வில்லியம் பிள்ளையையும் ஜப்பானியர்கள் விட்டு வைக்கவில்லை. அவனை ஒரு மரத்தில் கட்டித் தொங்க விட்டனர். புகை மூட்டம் போட்டு மூச்சுத் திணறச் செய்தனர். தாயாரின் முன்னாலேயே மகனைப் பயங்கரமான முறையில் சித்ரவதைகள் செய்தனர். கடைசியாக அவர்களுடைய மகள் தவம் கார்த்திகேசுவையும் சித்ரவதை செய்தனர்.
# சிபில் கார்த்திகேசு

## வரலாறு

### எக்கியோ யோஷிமுரா

அத்தனை கொடுமைகள் செய்தும் சிபில் கார்த்திகேசுவின் மனம் தளரவில்லை. ஜப்பானியர்களுக்கு எதிராகப் போராட்டம் செய்து வந்த மலாயா ஜப்பானிய எதிர்ப்பு போராளிகளைக் கடைசி வரை காட்டிக் கொடுக்கவே இல்லை. சார்ஜண்ட் எக்கியோ யோஷிமுரா என்பவர் தான் அவர்களைச் சித்ரவதை செய்வதில் தலைவராக இருந்தார். ஏறக்குறைய இரண்டரை ஆண்டுகள் சிபில் கார்த்திகேசுவின் குடும்பமே ஜப்பானியரின் சித்ரவதைக்கு உள்ளாகி இருந்தது.
# சிபில் கார்த்திகேசு

## போருக்குப் பின்னர்

ஜப்பான் தோற்கடிக்கப்பட்டு இரண்டாம் உலகப் போர் முடிவடைந்தது. 1945 ஆம் ஆண்டு ஜப்பானியர்கள் மலாயாவிலிருந்து வெளியேறினர். மலாயா மீண்டும் ஆங்கிலேயர்களின் கட்டுப்பாட்டில் வந்தது. கேப்டன் டேவிட் மெக்பர்லேன் என்பவர் சிபில் கார்த்திகேசுவைத் தேடும் முயற்சியில் இறங்கினார்.  
சிபில் கார்த்திகேசு பத்து காஜா சிறையில் இருப்பது கண்டுபிடிக்கப்பட்டது. உடனடியாக அவர் பாப்பான் பட்டணத்திற்கு கொண்டு வரப்பட்டார். பாப்பான், பூசிங் நகர மக்கள் அனைவருமே திரண்டு நின்று அவரை வரவேற்றனர். பின்னர், ஆங்கிலேயர்கள் அவரை உடனடியாக இங்கிலாந்திற்கு விமானத்தின் மூலமாகக் கொண்டு சென்றனர். அங்கே அவருக்கு வாழ்நாள் மருத்துவம் வழங்கப் பட்டது. அப்போது தான் சிபில் கார்த்திகேசு No Dram of Mercy எனும் தன் சுயசரிதையை எழுதினார். அவரால் நேரடியாக எழுத முடியவில்லை. மற்றவர் துணை கொண்டு எழுதினார்.
# சிபில் கார்த்திகேசு

## போருக்குப் பின்னர்

### ஆறாம் ஜார்ஜ் மன்னர்

அப்போது சிபில் கார்த்திகேசுவை ஆறாம் ஜார்ஜ் மன்னர் பார்க்க ஆசைப் பட்டார். சிபில் கார்த்திகேசு பக்கிங்காம் அரண்மனைக்குத் தள்ளு வண்டியில் கொண்டு வரப்பட்டார். அங்கே சிபில் கார்த்திகேசுவிற்கு இங்கிலாந்தின் இரண்டாம் உயரிய விருதான ஜார்ஜ் பதக்கம் வழங்கிக் கௌரவிக்கப்பட்டது.  
மலேசியாவில் இதுவரை வேறு எந்தப் பெண்ணும் இப்பதக்கத்தைப் பெற்றதில்லை என்பது இங்கே குறிப்பிடத் தக்கது. சிபில் கார்த்திகேசுவிற்கு ஆங்கிலேய அரசின் மிகச் சிறப்பான மருத்துவச் சேவைகள் வழங்கப்பட்டன.
இருப்பினும் ஜப்பானிய சித்ரவதையினால் ஏற்பட்ட உள் உடல் காயங்களை மருத்துவர்களால் முழுமையாகத் தீர்க்க முடியவில்லை.
# சிபில் கார்த்திகேசு

## போருக்குப் பின்னர்

### மறைவு

அவருக்குக் கிளாஸ்கோ நகரில் உள்ள அறுவை சிகிச்சை மையத்திலும் மருத்துவம் செய்யப் பட்டது. அவருடைய உடல் உள் உறுப்புகள் மிகவும் சேதம் அடைந்து இருந்தன. சிறுநீரகப் பையும் கர்ப்பப் பையும் மிகவும் மோசமாகச் சேதமுற்று இருந்தன. உடலுக்குள் இருந்த இரத்தக் கசிவும் குறையவில்லை.
லானார்க் மருத்துவமனை வளாகத்தில் நடந்து கொண்டிருந்த போது மயக்கம் அடைந்து கீழே விழுந்தார். அந்த மயக்கத்திலிருந்து கடைசி வரை மீளவே இல்லை.  
1948 ஆம் ஆண்டு ஜூன் மாதம் 12 ஆம் தேதி சிபில் கார்த்திகேசு தன்னுடைய 49வது வயதில் மறைந்தார். அவருடைய உடல் 'ஸ்காட்லாந்து லானார்க்' எனும் இடத்தில் புதைக்கப் பட்டது. பின்னர் லானார்க் சமாதியிலிருந்து 20.3.1949ல் தோண்டி எடுக்கப் பட்டு, பினாங்கிற்கு கப்பல் வழியாகக் கொண்டு வரப்பட்டது. ஓர் ஆங்கில எழுத்தாளர் அந்த நிகழ்வை இப்படி எழுதி இருக்கிறார்.
# சிபில் கார்த்திகேசு

## போருக்குப் பின்னர்

### மாபெரும் இறுதி ஊர்வலம்

ஸ்காட்லாந்திலிருந்து அவருடைய உடல் பினாங்கிற்கு கப்பல் வழியாகக் கொண்டு வரப்பட்டது. அங்கிருந்து பின்னர் ஈப்போவில் உள்ள அவருடைய புருவ்ஸ்டர் சாலை இல்லத்திற்கு கொண்டு செல்லப்பட்டது. பேராக் மாநிலம் இதுவரை கண்டிராத மாபெரும் இறுதி ஊர்வலம் அன்று ஈப்போவில் நடை பெற்றது. அவருடைய உடல் ஈப்போ செயிண்ட் மைக்கல் மாதா கோயில் அருகில் இருக்கும் இடுகாட்டிற்கு எடுத்துச் செல்லப் பட்டது. அதைக் கொனாலி சாலை கிறிஸ்துவ மயானம் என்று இப்போது அழைக்கிறார்கள்.  
சிபில் கார்த்திகேசுவின் உடல் எடுத்துச் செல்லப் படும் போது ஈப்போ நகரத்தின் வழி நெடுகிலும் நின்று ஓர் இலட்சம் சீனர்கள், மலாய்க்காரர்கள், இந்தியர்கள் கண்ணீர் விட்டு மரியாதை செய்தனர். வெளியூர்,மற்றும் வெளிநாடுகளிலிருந்து வந்தவர்களையும் சேர்த்து அந்தக் கணக்குச் சொல்லப்படுகிறது. அவருடைய சவ வண்டியைக் கயிற்றால் கட்டி ஈப்போ மாநகர் வீதிகளில் ஆயிரக் கணக்கான சீனர்கள் இழுத்துச் சென்றனர். 14 நாட்களுக்குப் பாப்பான் நகரில் கிராம மரியாதைகள் செய்யப்பட்டன.
# சிபில் கார்த்திகேசு

## பிள்ளைகள்

1. வில்லியம் பிள்ளை (பிறப்பு 1918)
1. ஒல்கா கார்த்திகேசு (பிறப்பு 1921)
1. டான் கார்த்திகேசு (பிறப்பு 1936)
# சிபில் கார்த்திகேசு

## பிள்ளைகள்

### வில்லியம் பிள்ளை

கார்த்திகேசு தம்பதியினரின் முதல் மகன் மைக்கல் கார்த்திகேசு பிறந்த ஒரு சில மணி நேரத்தில் இறந்து போனார். அதனால் அவர்கள் வில்லியம் பிள்ளை எனும் சிறுவனை எடுத்து வளர்த்தனர். இவரும் ஜப்பானியர்களால் கைது செய்யப் பட்டார். அப்போது அவருக்கு 30 வயதிற்கும் கூடுதலாக இருக்கும். வில்லியம் பிள்ளை, கோப்பேங் சிறையில் சித்ரவதை செய்யப் பட்டார். அதற்குப் பிறகு அவர் தைப்பிங் சிறைச்சாலைக்கு அனுப்பப் பட்டார்.  
மலாயாவிலிருந்து ஜப்பானியர்கள் வெளியானதும் இவரும் விடுவிக்கப் பட்டார். பின்னர், இவர் நிங் பாய்க் சூ எனும் ஈப்போ சீனப் பெண்ணை மணந்தார். பேராக் மாநில கார் போட்டியாளர்கள் சங்கத்தை உருவாக்கினார். மேல் விவரங்கள் கிடைக்கவில்லை.
# சிபில் கார்த்திகேசு

## பிள்ளைகள்

### ஒல்கா கார்த்திகேசு

பெற்றோர்களையும் அண்ணன் வில்லியம் பிள்ளையையும் ஜப்பானியர்கள் பிடித்துக் கொண்டு போனதும் தனது பாட்டியையும் கடைசி தங்கை தவம் கார்த்திகேசுவையும் பராமரிக்க வேண்டிய பொறுப்பு இரண்டாவது மகள் ஒல்கா கார்த்திகேசுவின் மீது விழுந்தது.  
தவம் கார்த்திகேசுவிற்கு அப்போது ஏழு வயது. அந்தச் சிறுமியையும் சித்ரவதை செய்துள்ளனர். ஒல்கா கார்த்திகேசு இன்னும் ஈப்போவில் வாழ்கிறார். இவருக்கு வயது 90. இவருக்கு ஈப்போ சீனர்கள் அனைத்து உதவிகளையும் செய்து வருகின்றனர்.(கடைசி தகவல்:2009)
# சிபில் கார்த்திகேசு

## பிள்ளைகள்

### டான் கார்த்திகேசு

1952 ஆம் ஆண்டு டான் கார்த்திகேசுவிற்கு மருத்துவம் படிக்க இங்கிலாந்து அரசு நிதியுதவி செய்தது. அவர் லண்டன் சென்று மருத்துவம் படிக்கவில்லை. இரண்டு ஆண்டுகள் படித்து விட்டுப் படிப்பை நிறுத்திக் கொண்டார். மூன்று ஆண்டுகள் கழித்து 1957 ஆம் ஆண்டு மலேசியா திரும்பினார்.  
இங்கிலாந்தில் இருக்கும் போது அங்கேயே அவர் ஓர் ஆங்கிலேய வழக்கறிஞரைக் காதலித்துத் திருமணம் செய்து கொண்டார். நாடு திரும்பிய டான் கார்த்திகேசு தன் அக்காள் ஒல்கா கார்த்திகேசுவை இங்கிலாந்திற்கு வரும்படி அழைத்தார். ஓல்கா மறுத்து விட்டார். தன் தந்தையின் கடைசி காலம் வரை இருப்பேன் என்று பிடிவாதம் பிடித்தார். சொன்னபடி தன் தந்தையுடன் கடைசி வரை இருந்தார்.
# சிபில் கார்த்திகேசு

## நினைவுச் சின்னங்கள்

### சிபில் கார்த்திகேசு சாலை

சிபில் கார்த்திகேசுவினால் உயிர் தப்பியவர்களின் குடும்பங்களைச் சேர்ந்தவர்களின் எண்ணிக்கை பல ஆயிரங்கள். மலேசியாவிலும் பேராக் மாநிலத்திலும் இன்றும் சீனர்களிடையே சிபில் கார்த்திகேசு மிகவும் சிறப்பாகப் பேசப்படுகிறார். சிபில் கார்த்திகேசுவின் பெயரை ஈப்போ மாநகரத்தில் உள்ள ஒரு முக்கிய சாலைக்கு வைத்துப் பெருமையும் செய்து இருக்கிறார்கள். சீனர்கள் பலர் தங்கள் பிள்ளைகளுக்குச் சிபில் என்று பெயர் வைத்துச் சிபில் கார்த்திகேசுவை நினைத்துப் பார்க்கிறார்கள். மலேசியத் தமிழர்களில் பலருக்கு அவரைப் பற்றி இப்போது தான் தெரிய வருகிறது.
# சிபில் கார்த்திகேசு

## நினைவுச் சின்னங்கள்

### கடைசி ஆசை

சிபில் கார்த்திகேசு இறப்பதற்கு முன்னால் தன்னுடைய கடைசி ஆசையைச் சொன்னார். தன்னுடைய பாப்பான் மருத்துவ விடுதியை இலவச மருத்துவகமாக மாற்ற வேண்டும். அங்கே ஏழை எளியவர்களுக்கு இலவசமாகச் மருத்துவச் சேவைகள் வழங்கப்பட வேண்டும் என்று கேட்டுக் கொண்டார். ஆனால், அரசாங்கம் அந்த மருத்துவ விடுதியை ஓர் அருங்காட்சியகமாக மாற்றி அமைத்து விட்டது. பராமரிப்புச் செலவுகளைப் பாப்பான் சீனர் சங்கம் ஏற்றுக் கொள்கிறது. ஆண்டுதோறும் ஒன்று கூடும் நிகழ்ச்சியும் இங்கே நடைபெறுகிறது. நூற்றுக் கணக்கானோர் கலந்து கொள்கின்றனர்.
# சிபில் கார்த்திகேசு

## நினைவுச் சின்னங்கள்

### சிபில் கார்த்திகேசு காட்சியகம்

அவர் வாழ்ந்து மறைந்த பாப்பான் நகரத்து இல்லம் ஓர் அருங்காட்சியகமாக இப்போது மாற்றப் பட்டுள்ளது. அவர் பயன் படுத்திய துணிமணிகள், பீங்கான் தட்டுகள், குவளைகள், படுக்கை விரிப்புகள், குடும்பப் படங்கள், அலுமினியப் பொருட்கள், மருந்துப் பெட்டிகள் அனைத்தும் சேகரிக்கப் பட்டுக் காட்சிக்கு வைக்கப் பட்டுள்ளன.  
சீனா, தைவான், ஹாங்காங், வியட்நாம், தாய்லாந்து, பிலிப்பைன்சு, இந்தோனேசியா போன்ற நாடுகளிலிருந்து வரும் சீனர்கள் அவருடைய சமாதிக்குச் சென்று மலர் வளையங்கள் சார்த்தி விட்டுச் செல்கின்றனர். 74 Main Road, Old Papan, Papan, Ipoh, Perak எனும் முகவரியில் அந்தக் காட்சியகம் இருக்கிறது.
# சிபில் கார்த்திகேசு

## நினைவுச் சின்னங்கள்

### தொலைக்காட்சித் தொடர்

இவரைப் பற்றிய ஒரு தொலைக்காட்சித் தொடர் நாடகத்தை 1997 ஆம் ஆண்டு சிங்கப்பூர் தொலைக்காட்சி நிலையம் ஒளிபரப்பு செய்தது. பின்னர் மலேசியாவின் அஸ்ட்ரோ தொலைக் காட்சி Apa Dosaku? எனும் தலைப்பில் அஸ்ட்ரோ சித்ராவில் 8 வாரங்களுக்கு மலேசிய மொழியில் ஒளிபரப்பு செய்தது.  
இந்தத் தொடரில் சிபில் கார்த்திகேசுவாக எலாயின் டேலி என்பவர் நடித்தார். சிபில் கார்த்திகேசுவின் பேத்தி தான் எலாயின் டேலி. இந்தத் தொடரில் மிகச் சிறப்பாக நடித்ததற்காக, 2010 ஆம் ஆண்டின் மலேசியாவின் மிகச் சிறந்த தொலைக்காட்சி நடிகை எனும் விருதையும் பெற்றார். எலாயின் டேலி 2003 ஆம் ஆண்டின் மலேசிய அழகியாவார். இவர் ஒரு வழக்குரைஞர். அந்தத் தொடரை இயக்கிய பெர்னார்ட் சாவ்லி 2010 ஆம் ஆண்டின் மிகச் சிறந்த தொலைக்காட்சி இயக்குநர் எனும் விருதைப் பெற்றார்.  
அதே தொடர் The Story of Sybil Karthigesu எனும் தலைப்பில் 8 வாரங்களுக்கு ஆங்கில மொழியிலும் ஒளிபரப்பு செய்யப் பட்டது.
# சிபில் கார்த்திகேசு

## முரண்பாடுகள்

சிபில் கார்த்திகேசு ஒரு கம்னியூஸ்ட் ஆதரவாளர் என்று இன்னும் மலேசியர்கள் சிலர் கருத்து உரைக்கின்றனர். ஜப்பானியர்கள் மலாயாவின் மீது படை எடுக்கும் போது கம்னியூஸ்ட் எனும் சித்தாந்தம் உருவாகவில்லை. ஜப்பானியர்களுக்கு எதிராகப் போராட்டம் செய்யுங்கள் என்று ஆங்கிலேயர்கள் மலாயா மக்களைத் தூண்டி விட்டனர். அத்துடன் அவர்களுக்கு ஆயுதங்களையும் வழங்கி ஆதரவு வழங்கினர்.  
ஜப்பானியர்கள் மலாயாவை விட்டு வெளியேறியதும் ஜப்பானிய எதிர்ப்பு இராணுவம் மலாயா கம்னியூஸ்ட் கட்சியாக மாறியது. அப்போது சிபில் கார்த்திகேசு உயிருடன் இல்லை. தான் உதவிய ஆதரவாளர்கள் கம்னியூஸ்டுகளாக மாறுவார்கள் என்பது தெரியாமலேயே இறந்தும் போனார்.  
ஜப்பானிய எதிர்ப்பு இராணுவம் ஒரு பொதுவான இயக்கமாக இருந்து ஜப்பானியர்களுக்கு எதிராகப் போராட்டக் களத்தில் இறங்கியது. அப்போது அந்த இராணுவம், ஒரு கம்னியூஸ்ட் கட்சியாக இல்லை. ஆங்கிலேயர்கள் மறுபடியும் மலாயாவில் புது அரசைத் தோற்றுவித்தனர்.  
அதன் பிறகு தான் சிபில் கார்த்திகேசு உதவிய ஜப்பானிய எதிர்ப்பு இராணுவம் கம்னியூஸ்ட் கட்சியாக மாறியது. அதனால் சிபில் கார்த்திகேசு ஒரு கம்னியூஸ்ட் ஆதரவாளர் என்று சொல்வது தவறு. மலேசிய வரலாற்று அறிஞர்களும் இந்தக் கருத்தையே வலுவான கருத்தாகக் கொண்டுள்ளனர். ஒரு சிலர் தான் மாற்றுக் கருத்தைச் சொல்லி வருகின்றனர்.
# செம்மறியாடு

**செம்மறியாடு** (*Sheep*, *Ovis aries*) என்பது, நாலுகால், இரைமீட்கும், பாலூட்டியாகும். எல்லா இரைமீட்கும் விலங்குகளையும் போலவே, இதுவும் *ஆர்ட்டியோடக்டிலா* என்னும் இரட்டைக் குளம்புள்ள விலங்கின வரிசையைச் சேர்ந்தது. செம்மறியாடு என்பது தொடர்புடைய பல இனங்களைக் குறித்தாலும் அன்றாடப் பயன்பாட்டில் இது பெரும்பாலும் *ஆவிஸ் ஏரீஸ்* என்னும் இனத்தையே குறிக்கிறது. இதனை உள்ளடக்கிய பேரினத்தில் மிக அதிகமாகக் காணப்படுபவை வளர்ப்புச் செம்மறியாடுகளே. உலகில் இவற்றின் எண்ணிக்கை ஒரு பில்லியன் அளவுக்கு இருக்கலாம் என்கின்றனர். இவை ஐரோப்பாவிலும், ஆசியாவிலும் காணப்படுகின்ற மோஃப்லோன் (mouflon) எனப்படும் காட்டுச் செம்மறித் துணை இனத்திலிருந்து தோன்றியிருக்கலாம் எனக் கருதப்படுகிறது.  
வேளாண்மைத் தேவைகளுக்காக மிகப் பழங்காலத்திலேயே வளர்ப்பு விலங்கு ஆக்கப்பட்ட இவ்வினம் கம்பளி, இறைச்சி, பால் என்பவற்றுக்காக வளர்க்கப்படுகின்றது. வேறெந்த விலங்கிலும் அதிகமாக செம்மறியாட்டுக் கம்பளியே பயன்படுகின்றது. ஆஸ்திரேலியாவில் ஒரு செம்மறி ஆட்டிலிருந்து 45 கிலோ கம்பளி வெட்டு எடுக்கப்பட்டது.  
செம்மறி ஆடு வளர்ப்பானது உலகிலுள்ள பெரும்பாலான மனித குடியிருப்பு பகுதிகளில் மேற்கொள்ளப்பட்டு வந்திருக்கின்றது. இதுவே பல நாகரீகங்களின் அடிப்படையாக அமைந்திருந்தது. புது யுகத்தில் ஆஸ்திரேலியா, நியூசிலாந்து, தெற்கு மற்றும் தென் மத்திய அமெரிக்க தேசங்கள் மற்றும் பிரித்தானியத் தீவுகள் ஆகியன ஆடு வளர்ப்புடன் நெருங்கிய தொடர்பு கொண்டுள்ளன. ஆடுகளின் குழுவிற்கு மந்தை (herd or flock) எனவும் அதன் இளம் குட்டிக்கு கன்று (calf) எனவும் அழைக்கப்படுகின்றது.பண்ணையத் தொழில் வரலாற்றில் செம்மறியாடு ஒரு முக்கிய விலங்காக இடம்பெற்று வந்திருக்கிறது. மேலும் மனித கலாச்சாரத்துடனுடன் மிக நெருக்காமான இவ்விலங்கு திகழ்கிறது.
# செம்மறியாடு

## பண்புகள்

### கொம்புகள்

வளர்ப்புச் செம்மறியாடுகள் சிறு அசைபோடும் பிரானிகளாகும். வழக்கமாக செம்மறியாட்டில் கம்பளி என அழைக்கப்படும் நெருக்கமாக வளர்ந்த உரோமங்கள் காணப்படுகிறது. கொம்புகள் வளர்ந்த பின் சுருண்டு சுருள் வடிவில் காணப்படும். வளர்ப்புச் செம்மறியாடுகள் அதன் மூதாதைகள் மற்றும் தொடர்புடைய காட்டினங்களிலிருந்து பல்வேறு பண்புகளில் வேறுபடுகின்றன. வீட்டில் வளர்ப்பதற்கு ஏற்ற தனித்துவமான மரபியல் பண்புகளால் மனித இனம் இதனை வளர்ப்புப் பிரானியாக தேர்ந்தெடுத்திருக்கக் கூடும் . ஒரு சில பழமையான செம்மறியாட்டு இனங்கள் அவற்றினுடைய காட்டு உறவுமுறை விலங்குகளின் பண்பாகிய குறுகிய வால்கள் போன்ற சில குணாதிசயங்களைத் தக்கவைத்திருக்கின்றன. வருக்கத்தைப் (breeds) பொருத்து பெரும்பாலான செம்மறி ஆடுகளுக்கு கொம்புகள் இருப்பதில்லை. சில இனங்களில் ஆண் பெண் இரண்டுக்கும் கொம்புகள் காணப்படுகின்றன. சில இனங்களில் ஆண் செம்மறி ஆடுகளுக்கு மட்டும் கொம்புகள் காணப்படுகின்றன. பெரும்பாலான கொம்புடைய ஆடுகளுக்கு ஒரு சோடி கொம்புகளும் அரிதாக சில இனங்களில் பல கொம்புகளும் காணப்படலாம் .
# செம்மறியாடு

## பண்புகள்

### உரோமம் மற்றும் நிறங்கள்

மற்றொரு தனித்துவமான பண்புக் கூறு நிறம் ஆகும்.செம்மறியின் காட்டு உறவு விலங்குகளிலிருந்து நிறத்தால் பரந்துபட்ட மாறுபாடு காணப்படுகிறது. காட்டின செம்மறியாடுகளில் நிற மாறுபாடு மிகவும் குறைவாகவே உள்ளது அதாவது பெரும்பாலும் பழுப்பு சாயல்களில் மாறுபாடுகள் மட்டுமே காப்படுகிறது. ஆனால் வளர்பின நாட்டுச் செம்மறியாடுகளில் அவற்றுக்குள்ளேயே தூய வெள்ளை முதல் கருமையான இன்னட்டு நிறம் வரையிலான பல்வேறு நிறங்கள் மட்டுமல்லாமல் பழுப்பு மற்றும் சீரான புள்ளிகள் அல்லது திட்டு திட்டாகப் பல வண்ணங்களும் காணப்படுகிறது.வெள்ளை நிற கம்பளிகள் வணிகச்சந்தைகளில் அதிக மதிப்புமிக்கதாக இருப்பதால் அனைவராலும் விரும்பத்தக்கதாக உள்ளது. உரேமத்தின் இயல்புகள் இனங்களுக்குள்ளேயே அடர்த்தியான அதிக சுருள்களைக் கொண்டது முதல் நீண்ட முடி போன்றது வரை பரவலாக மாறுபடுகிறது. கம்பளியில் காணப்படும் இது போன்ற வேறுபாடுகள் மற்றும் தரம் ஒரே மந்தைக்குள் இருக்கும் செம்மறியாடுகளில் வேறுபட்டதாக இருக்கின்றன. எனவே உரோமங்களின் நிறம் அடிப்படையிலான தரம் பிரித்தல் வணிகநோக்கில் முக்கியத்துவம் பெறுகிறது.
# செம்மறியாடு

## பண்புகள்

### உயரம் மற்றும் எடை

இனங்களைப் பொருத்து செம்மறியாடுகளின் உயரம் மற்றும் எடையளவுகளில் மாறுபாடுகள் காணப்படுகின்றன. வளர்ச்சி வீதம் மற்றும் முதிர்ச்சியடைந்த செம்மறியாடுகளில் நல்ல மரபுத்தன்மை காணப்படுவதால் இனப்பெருக்கத்திற்காக தேர்ந்தெடுக்கப்படுகின்றன .
# செம்மறியாடு

## பண்புகள்

### பற்களும் வாழ்நாளும்

செம்மறி ஆட்டினங்களில் அதன் பற்களுக்கும் வாழ்நாளுக்கும் நெருங்கிய தொடர்பு உள்ளது. இளம் செம்மறி ஆட்டில் அனைத்து உதிர்பற்களும் முளைத்திருக்கும் நிலையில் 20 பற்களைக் கொண்டிருக்கும் . முதிர்ச்சியடைந்த செம்மறியில் 32 பற்கள் காணப்படும்.மற்ற அசைபோடும் விலங்குகளைப் பொலவே, கீழ்த்தாடையில் மட்டுமே பற்கள் காணப்படுகிறது. மேல் தாடை ஒரு கடினமான பற்களற்ற மெத்துத் திண்டு போல காணப்படுகிறது.இப்பற்கள் இலை தளைகளை நன்றாகப் பற்றிக்கொள்ள உதவுகிறது. பின்பற்கள் அவற்றை அரைத்து பின்னர் முழுங்குகின்றன. இசைபோடும் விலங்குகளில் எட்டு கீழ்த்தாடை வெட்டுப் பற்கள் காணப்படுகின்றன. ஆனால் எட்டு பற்களில் ஆறைத் தவிர மற்ற இரு பற்கள் மாறுபட்டுள்ளதாக சில சர்ச்சைகளும் உள்ளன. செம்மறி ஆட்டிற்கு அல்லது என்ற ஒருங்கமைப்பு முறைப் படி பற்கள் காணப்படுகின்றன.  
முன்வாய்ப் பற்களுக்கும் (incisors) பின் கடைவாய்ப்பற்களுக்கும் (molars) நீண்ட பல் இடைவெளி (diastema) காணப்படுகிறது. செம்மறிஆட்டின் ஆரம்ப வாழ்நாளில் முன்வாய்ப்பற்களைக் கொண்டு அதன் வயதை ஒருவரரல் எளிதாகக் கணித்துக் கூறிவிட முடியும்.ஒவ்வொரு ஆண்டும் பால் பற்கள் ஒரு ஜோடி பெரிய நிரந்தரப் பற்களால் மாற்றப்பட்டுக் கொண்டே வரும். இவ்வாறு எட்டு நிரந்தரப் பற்கள் முழு தொகுப்பும் மாற்றப்பட்டிருக்கும் போது செம்மறியின் வயது சுமார் நான்கு ஆண்டுகளாக இருக்கும்.
பின்னர் வயது அதிகரிக்க அதிகரிக்க முன் பற்களை இழந்து கொண்டே வரும். இது ஆட்டின் உணவு உட்கொள்ளுவதும் உணவை அசை போட்டு அரைப்பதும் அவைகளுக்கு கடினமாவதுடன் உடல்நிலையிலும் உற்பத்தியிலும் இடையூறுகளை ஏற்படுத்துகின்றன. இதன் காரணமாக வளர்க்கப்படும் செம்மறி நான்கு வயதுக்குப் பின் முதுமையை நோக்கி நகரத்தொடங்குகின்றன. செம்மறி ஆட்டின் சராசரி ஆயுட்காலம் 10 முதல் 12 ஆண்டுகள் என்றாலும் சில செம்மறி ஆடுகள் 20 ஆண்டுகள் வரை வாழக்கூடும் செம்மறி ஆடுகளுக்கு நன்றாக கேட்கும் திறனும் இரைச்சலுக்கு பயந்து எதிர்வினை ஆற்றும் பழக்கத்தையும் கொண்டுள்ளன..
# செம்மறியாடு

## பயன்கள்

- இறைச்சியாகப் பயன்படுத்தப்படுகிறது.
- கொழுப்புத் தேவைகளுக்காகவும் பயன்படுகிறது.
- மனிதன் தேவைக்கான கம்பளி ஆடைகளாகவும், கம்பளிப் பொருட்களாகவும் பயன்படுத்தப்படுகிறது.
# செம்மறியாடு

## வகைகள்

- செம்மறியாடுகள் சில இறைச்சிக்காகவும், கொழுப்புக்காகவும் வளர்க்கப்படுகின்றன. சில கம்பளிக்காக வளர்க்கப்படுகின்றன.
- இறைச்சிக்காகவும் கொழுப்புக்காக வளர்க்கப்படும் செம்மறியாடுகளில் வால்சதை ஆடுகள், ஹிஸ்ஸார் ஆடுகள் போன்றவைகளைக் குறிப்பிடலாம்.
- கம்பளிக்காக வளர்க்கப்படும் ஆடுகளில் நுண்மயிருள்ள செம்மறி ஆடுகள், நடுத்தர மயிருள்ள செம்மறி ஆடுகள், பாதி முரட்டு மயிருள்ள செம்மறி ஆடுகள், முரட்டு மயிருள்ள செம்மறி ஆடுகள் என நான்கு முக்கிய வகைகள் உள்ளன.
# செம்மறியாடு

## தமிழ் நாட்டில் வகைகள்

திருநெல்வேலி மாவட்டத்தில் காணப்படும் செவ்வாடு, ராமநாதபுரம் மாவட்டம், மற்றும் புதுக்கோட்டை மாவட்டத்தில் காணப்படும் பட்டணம் ஆடு, மதுரை மாவட்டத்தில் காணப்படும் கச்ச கத்தி ஆடு என இந்த 3 இனங்களும் பாரம்பரிய பெருமை கொண்டவையாக உள்ளது. தமிழ் நாட்டில் திருநெல்வேலி மாவட்டப்பகுதிகளில் செவ்வாடு, அரிச்செவ்வாடு, கருஞ்செவ்வாடு என இரண்டு வகையாகப் பிரிக்கப்பட்டுள்ளது. இவை மேலநீலிதநல்லூர், மானூர், பாப்பாகுடி, ஆலங்குளம், நாங்குநேரி,மற்றும் பாளையங்கோட்டை போன்ற பகுதியில் வளர்க்கப்படுகிறது. இவற்றோடு சேர்த்து சென்னை பகுதியில் சிவப்பு ஆடு, திருச்சிப் பகுதியில் காணப்படும் கருப்பு ஆடு, சேலம் பகுதியில் காணப்படும் மேச்சேரி ஆடு, கோவை பகுதியில் குரும்பை ஆடு, நீலகிரி மாவட்டத்தில் நீலகிரி ஆடு, ராமநாதபுரம் மாவட்டத்தில் வெள்ளை ஆடு, வெம்பூர் ஆடு, மேலும் கீழக்கரிசல் ஆடு என 8 வகையான ஆடுகள் பாரம்பரிய ஆடுகள் ஆகும்.
# செம்மறியாடு

## தயாரிப்பு மற்றும் நுகர்வுகள்

### ஆட்டிறைச்சி நுகர்வு

பொருளியல் கூட்டுறவு மற்றும் வளர்ச்சிக்கான அமைப்பு OECD- ஐக்கிய நாடுகளின் உணவு மற்றும் வேளாண்மை அமைப்பு FAO ஆகியவற்றின் 2016 ஆம் ஆண்டிற்கான ஆய்வறிக்கையில் உலகளவில் ஆட்டிறைச்சி உற்பத்தி மற்றும் நுகர்வு பற்றி கூறப்பட்டுள்ள தகவல்கள் பின்வருமாறு  
1. – per capita
1. –
1. –
1. –
1. –
1. –
1. –
1. –
1. –
1. –
# செம்மறியாடு

## தயாரிப்பு மற்றும் நுகர்வுகள்

### ஆட்டு இறைச்சி உற்பத்தி

கீழ்காணும் அட்டவணையில் உலகளவில் அதிகமான ஆட்டிறைச்சி உற்பத்தி செய்யும் நாடுகள் பட்டியலிடப்பட்டுள்ளது.
**ஆட்டிறைச்சி உற்பத்தி (kt)**  
| உலகம் | 8,415 | 8,354 | 8,229 | 8,348 | 8,470 |
| --- | --- | --- | --- | --- | --- |
| 179 | 197 | 205 | 253 | 261 |  |
| 660 | 635 | 556 | 513 | 556 |  |
| 79 | 80 | 82 | 84 | 85 |  |
| 1978 | 2044 | 2070 | 2050 | 2080 |  |
| 985 | 934 | 892 | 895 | 880 |  |
| 130 | 126 | 119 | 115 | 114 |  |
| 38 | 38 | 38 | 39 | 36 |  |
| 91 | 90 | 90 | 90 | 90 |  |
| 275 | 286 | 289 | 293 | 296 |  |
| 170 | 114 | 90 | 104 | 126 |  |
| 113 | 128 | 113 | 113 | 113 |  |
| 110 | 116 | 123 | 128 | 128 |  |
| 598 | 478 | 471 | 465 | 448 |  |
| 145 | 149 | 171 | 172 | 174 |  |
| 156 | 164 | 167 | 171 | 173 |  |
| 278 | 262 | 240 | 253 | 272 |  |
| 124 | 128 | 130 | 130 | 133 |  |
| 81 | 80 | 76 | 69 | 72 |  |
| 326 | 307 | 277 | 289 | 275 | } |  
மூலம்: ஹெல்கி நூலகம், உலக வங்கி, FAOSTAT
# செம்மறியாடு

## மேலும் பார்க்க

- மெரீனோ
# பெருந்தலைச்சாத்தனார்

**பெருந்தலைச் சாத்தனார்** சங்ககாலப் புலவர். இவரது தலை சற்றுப் பெரிதாகக் காணப்பட்டதால் இந்தச் சாத்தனாரைப் பெருந்தலைச்சாத்தனார் என்று குறிப்பிடலாயினர்.  
இவரது பாடல்கள் ஒன்பது சங்கநூல் தொகுப்பில் உள்ளன. அவை:  
அகநானூறு 13, 224, 262,  
புறநானூறு 151, 164, 165, 205, 209, 294.
# பெருந்தலைச்சாத்தனார்

## அரசர்களைப் பாடியது

### இளங்கண்டீரக்கோவும், இளவிச்சிக்கோவும் ஒருங்கு இருந்தாரை

:புலவர் பெருந்தலைச் சாத்தனார் இளங்கண்டீரக்கோவை ஆரத் தழுவினார். இளவிச்சிக்கோவைத் தழுவவில்லை. தழுவாமைக்குக் காரணம் அவரே கூறுகிறார். நன்னன் மருகன் என்பதால் இளவிச்சிக்கோவும் தழுவத் தகுந்தவனாம். என்றாலும் அவனது அண்ணன் விச்சிக்கோ புலவரைப் பேணாததால் இளவிச்சிக்கோவைத் தழுவவில்லையாம்.
# பெருந்தலைச்சாத்தனார்

## அரசர்களைப் பாடியது

### கடியநெடுவேட்டுவன்

:கொடைக்கானல், கோடைமலைஅரசன் கடியநெடுவேட்டுவன். தன் நாயுடன் இவன் வேட்டைக்குச் செல்லும்போது கண்டு புலவர் இவனைப் பாடினார். யானைப் பரிசில் பெறாமல் திரும்பமாட்டேன் என்று அவனிடம் இவர் அடம்பிடிக்கிறார். அன்பு இல்லாமல் மூவேந்தரே கொடுத்தாலும் வாங்கமாட்டேன். அன்போடு கொடு என்கிறார்.
# பெருந்தலைச்சாத்தனார்

## அரசர்களைப் பாடியது

### மூவன்

:மூவன் நெல்வளம் மிக்க ஊரை ஆண்ட அரசன். இவன் போரைப் பெரிதும் விரும்புபவனாம்.
:பழம் தேடிச் சென்ற வௌவால் மரத்தில் பழம் இல்லாமையால் வறிது மீள்வது போல இவனிடம் பரிசில் பெறாமல் இப் புலவர் வறிது மீண்டாராம். அதனால் "நம்முள் குறுநணி காண்குவதாக!" என்று சாபம் இடுகிறார்.
# பெருந்தலைச்சாத்தனார்

## தானைமறம்

:போர் நடந்தகொண்டிருக்கிறது. யார் நம் படையினர், யார் பகைவர் என்று தெரியவில்லை. அரசன் பாசறையின் ஒருபக்கம் இருக்கிறான். நாள்முறை வைத்துக்கொண்டு போரிடலாம் வாருங்கள் என்று அரசன் அழைப்பு விடுக்கிறான். யாரும் அரசனிடம் வரவில்லை. அன்றே போரிட விரும்புகின்றனர். இதுதான் தானைமறம்.
# பெருந்தலைச்சாத்தனார்

## அகத்திணைப் பாடல்கள்

### பண்ணி

:பண்ணி செய்த வேள்வியில் பெறுவது போல் விழுநிதி பெற்றாலும் தலைவன் பனிக்காலத்தில் தலைவியை விட்டுப் பிரிந்திருக்கமாட்டானாம். - தோழி தலைவிக்குச் சொல்கிறாள்.
# பெருந்தலைச்சாத்தனார்

## அகத்திணைப் பாடல்கள்

### அரிசி முறுக்கு

:பாக! ஆழித்தேரில் இவுளி பூட்டுக. தெறித்து நடக்கும் மான்கூட்டம் ஓடினாலும் பரவாயில்லை. பிழியும் மரக்குழலில் போட்ட **அரிசிமுறுக்கு** போல் நரநரவென்று தேர்க்கால் மணலில் விரைந்து செல்லத் தேரை ஓட்டுக. உயிரை மட்டும் துணையாகக் கொண்டு வாழ்ந்துவரும் என்னவளிடம் போய்ச் சேரவேண்டும். - தலைவன் கூறுகிறான்.
# பெருந்தலைச்சாத்தனார்

## அகத்திணைப் பாடல்கள்

### இன்மையது இளிவு

:வாடைக்காற்று வீசும்போது கருவிளைக் கொடிப்பூ மயில்பீலியின் கண்போல் பூத்து ஆடினாலும், ஊர் நிம்மதியாக உறங்கும் யாமத்தில் இவள்(தலைவி) மனப் பிணியோடு நடுங்கிக்கொண்டிருப்பாள். இப்படி இவளைப் படர் உழக்க விட்டுவிட்டு ஆள்வினைக்கு அகன்றால், அதுதான் வறுமையின் ஏளனம். - தோழி தலைவனுக்கு உரைத்தது.
# குலமன் (இயற்கணிதம்)

நுண்புல இயற்கணிதத்தில், **குலமன்** (*groupoid*) என்பது இயற்கணித அமைப்புகளில் ஒரு அடிப்படை வகையாகும். இது **மேக்மா** (*magma*) எனவும் அழைக்கப்படுகிறது. ஒரு கணமும் அதில் வரையறுக்கப்பட்ட ஒரு ஈருறுப்புச் செயலியும் சேர்ந்தது ஒரு குலமன் ஆகும்.  
:<math>M \times M \rightarrow M</math> என்ற ஒரு ஈருறுப்புச் செயலியுடன் கூடிய கணம் <math>M</math> ஒரு குலமன். ஈருறுப்புச் செயலியானது அதன் வரையறைப்படி அடைவுப் பண்புடையது. குலமனில் வேறு எந்தவொரு அடிக்கோளையும் ஈருறுப்புச் செயலி நிறைவு செய்ய வேண்டிய அவசியமில்லை.  
பிரெஞ்சு கணிதவியலாளர் *நிக்கோலசு பொர்பாக்கி*, இந்த இயற்கணித அமைப்புக்கு *மேக்மா* என்று பெயரிட்டார். இதனை நார்வீஜிய கணிதவியலாளர் *ஊய்சுடீன் ஓர்,* *குரூப்பாய்ட்* என அழைத்தார். *குரூப்பாய்ட்* என்ற பெயர் பழமையானது என்றாலும் மேக்மாவுக்கு மாற்றுப்பெயராக இன்னமும் வழக்கத்தில் உள்ளது.
# குலமன் (இயற்கணிதம்)

## வரையறை

"<math>\cdot</math>"என்ற ஈருறுப்புச் செயலியுடன் சேர்த்து ஒரு கணம் <math>M</math> குலமன் என அழைக்கப்படும். இந்த ஈருறுப்புச்செயல், <math>M</math> கணத்தின் a,b என்ற எவையேனும் இரு உறுப்புகளை <math>a \cdot b</math>என்ற உறுப்பாக மாற்றுகிறது. "<math>\cdot</math>" என்ற குறியீடு ஒரு பொதுவான இடந்தாங்கிதான். முறையாக வரையறுக்கப்பட்ட எந்த ஒரு ஈருறுப்புச் செயலிக்கும் இந்த இடந்தாங்கி பொருந்தும்.  
<math>(M,\cdot)</math> குலமனாவதற்குக் கீழ்க்காணும் நிபந்தனையைப் (குலமன் அடிக்கோள்) பூர்த்தி செய்ய வேண்டும்.  
கணம் <math>M</math> ல் உள்ள அனைத்து <math>a</math>, <math>b</math> என்ற உறுப்புகளுக்கும், <math>a \cdot b</math> ன் மதிப்பு, <math>M</math> இல் இருக்க வேண்டும்.  
: <math>\forall a,b \in M, a \cdot b \in M</math>
# குலமன் (இயற்கணிதம்)

## வகைகள்

- **பகுதி குலங்கள்** (quasigroups)
வகுத்தல் செயல் சாத்தியமான வெற்றில்லா குலமன்கள்;
- **கண்ணிகள் (loops)**
முற்றொருமை உறுப்புகள் கொண்ட பகுதி குலங்கள்
- அரைக்குலங்கள்
சேர்ப்புப் பண்புடைய ஈருறுப்புச் செயலியைக் கொண்ட குலமன்கள்;
- ஒற்றைக்குலங்கள்
முற்றொருமை உறுப்புகளைக் கொண்ட அரைக்குலங்கள்;
- குலங்கள்
நேர்மாறு உறுப்புகளைக் கொண்ட ஒற்றைக்குலங்கள் அல்லது சேர்ப்புக் கண்ணிகள் அல்லது சேர்ப்புப் பகுதி குலங்கள்;
- ஏபெல் குலம்
பரிமாற்றுப் பண்புடைய ஈருறுப்புச் செயலியைக் கொண்ட குலங்கள்.  
:
::*வகுத்தல் மற்றும் நேர்மாறுப் பண்பு இரண்டும் *
::*நீக்கல் விதிகளைத் தருவதைக் காணலாம்.*
# இசுடாக்ஃகோம் மரபொழுங்கு

**விடாப்பிடியான கரிம மாசுபடுத்திகள் குறித்த இசுடாக்ஃகோம் மரபொழுங்கு** (Stockholm Convention on Persistent Organic Pollutants) சில மாசு விளைவிக்கும் கரிமவேதிகளை தடை செய்ய பன்னாட்டு உடன்பாடாகும். இசுடாக்ஃகோம் நகரில் மே 22, 2001 அன்று இந்த உடன்பாடு கையெழுத்தானது. மே 17, 2004 முதல் செயலாக்கத்திற்கு வந்தது. இதில் 124 உறுப்பினர்களும் 151 நாடுகளும் கையெழுத்திட்டுள்ளனர்.இதன் தலைமை செயலகம் துவக்கத்தில் இசுவிட்சர்லாந்தின் ஜெனீவாவில் தற்காலிகமாக செயல்பட்டு வந்தது. மே 6, 2005இல் உருகுவே நாட்டில் நடந்த உறுப்பினர் மாநாட்டில் அங்கேயே நிலையான செயலகம் நிறுவ முடிவானது. இது கொள்கை வடிவமைத்தல், கட்டுப்படுத்துதல் மற்றும் மீளாய்வு செய்தல் ஆகியவற்றிற்கான ஆய்வுகளை மேற்கொள்ளுவதையும் தரவுகளை சேகரிப்பதிலும் உறுப்பினர் நாடுகளிடையே ஒருங்கிணைக்கவும் வகை செய்கிறது. இதன் ஆண்டு செலவுத்தொகை 5 மில்லியன் சுவிசு பிராங்குகள் ஆகும்.
# இசுடாக்ஃகோம் மரபொழுங்கு

## வெளியிணைப்புகள்

- Official site
- Text of the Convention
# தொல்காப்பியம் உரியியல் செய்திகள்

தொல்காப்பியத்தில் உள்ள சொல்லதிகாரம் ஒன்பது பிரிவுகளைக் கொண்டுள்ளது. அவற்றில் ஒன்று உரியியல்.  
உரிச்சொல் விளக்கம்
# தொல்காப்பியம் உரியியல் செய்திகள்

## உரியியலில் சொல்லப்படுபவை

### உரிச்சொல் தொல்காப்பியர் விளக்கம்

#### பொது விளக்கம்

பெயருக்கென்றும், வினைக்கென்றும் உரிமை பூண்டு அவற்றின் உரி(தோல்) போலத் தமிழில் கலந்து வரும் சொற்களைத் தமிழர் உரிச்சொல் எனப் பாகுபடுத்திக் காட்டினர். இதனை, adjective, adverb வகை எனலாம். இந்தச் சொற்கள் பெயரையோ, வினையையோ குறிப்பவை அல்ல. அவற்றிற்கு உரிமை பூண்டு அவற்றை விளக்குபவை.  
இரங்கல் என்ற சொல்லை எடுத்துக்கொள்வோம். அது இசைப்பொருளைத் தரும் என்று தொல்காப்பியம் காட்டுகிறது.  
"தண்பெயல் பொழிந்தென நீர் இரங்கு அரைநாள்" <small>-நற்றிணை 341</small>  
இதில் இரங்கல் என்னும் சொல் இரங்கு என உரிந்து நிற்கிறது. இப்படிப் பெரும்பான்மை உரிந்து நிற்கும் சொல் உரிச்சொல்.  
இது நீர் என்னும் பெயர்ச்சொல்லுக்கு உரிமை பூண்டு நிற்பதாலும் உரிச்சொல்.
# தொல்காப்பியம் உரியியல் செய்திகள்

## உரியியலில் சொல்லப்படுபவை

### உரிச்சொல் தொல்காப்பியர் விளக்கம்

#### தொல்காப்பியம் தரும் விளக்கம்

::<small>நூற்பா 1,2</small>
உரிச்சொல்லானது,
- இசை, குறிப்பு, பண்பு ஆகியவற்றை உணர்த்தும்.
- தன் உடலைப் பெயர்ச்சொல்லோடும், வினைச்சொல்லோடும் ஒன்றுபடுத்திக்கொள்ளும்.
- ஒரு சொல் பல பொருட்கு உரிமை பூண்டு விளங்கும். (தொல்காப்பியத் தொகுப்பில் 14 சொற்கள் உள்ளன)
- பல சொல் ஒரு பொருட்கு உரிமை பூண்டு விளங்கும். (தொல்காப்பியத் தொகுப்பில் 107 சொற்கள் உள்ளன)
##### தொல்காப்பியர் வேண்டுகோள்
- இந்தச் சொல்லுக்கு இன்ன பொருள் என்றும், இந்தப் பொருளை இன்னின்ன சொற்கள் உணர்த்தும் என்று இங்குச் சொல்லப்படுகின்றன. இவை அன்றி வேறு வகையில் அமையுமாயினும் அவற்றையும் ஏற்றுக்கொள்ளுதல் வேண்டும்.
- எல்லாருக்கும் பொருள் விளங்கும் உரிச்சொற்கள் இங்குக் காட்டப்படவில்லை. சிலருக்குப் புரியாத உரிச்சொற்கள் மட்டுமே இங்குக் கூறப்படுகின்றன.
##### தொல்காப்பியரின் முடிப்புரை (புறனடை)
::<small>நூற்பா 91 முதல் 98</small>
- உரிச்சொல்லுக்கு முன்னும் பின்னும் வரும் மொழியோடு இணைத்துப் பார்த்தால் உரிச்சொல்லின் பொருள் விளங்கும்.
- இங்கு உரிச்சொல்லுக்குக் கூறப்படாத பொருள் தோன்றினால், அவற்றையும் கொள்ளுதல் வேண்டும்.
- ஒரு சாெல்லுக்குக் கூறப்பட்ட பொருளுக்குப் பொருள் காண்போமானால் அது வரம்பு இன்றி விரிந்துகொண்டே செல்லும்.
- பொருளை உணர்ச்சியால்தான் உணர்ந்துகொள்ள வேண்டும்.
- இந்தச் சொல்லுக்கு இந்தப் பொருள் தோன்றியது எப்படி என்பதை சொல்லும்போது தெரியாது. உணரும்போதுதான் தெரியும்.
- உரிச்சொல்லைப் பிரித்துத் தனியே சொல்லக்கூடாது. மொழியோடு சேர்த்துத்தான் சொல்ல வேண்டும்.
- உரிச்சொல்லை உணர்ந்துகொள்ள முன்னோர் கூறிய ஓம்படை ஆணையைக் கடைப்பிடிக்க வேண்டும்.
- உரிச்சொல்லுக்குப் பொருள்வரம்பு இல்லை.
# தொல்காப்பியம் உரியியல் செய்திகள்

## உரியியலில் சொல்லப்படுபவை

### தொல்காப்பியம் காட்டும் உரிச்சொற்கள்

<><small>தொல்காப்பியம் உரியியலில் 99 நூற்பாக்கள் உள்ளன. எந்த சொல் எந்த நூற்பாவில் உள்ளது என்பது ஆங்காங்கே குறிக்கப்பட்டுள்ளது.</small></>
<><small>மேலும் சொற்கள் முழுதுமாகத் தொகுக்கப்பட்டு, அகரவரிசைப்படுத்தப்பட்டு, தொல்காப்பிய நெறியில் பகுபடுத்திக் காட்டப்பட்டுள்ளன.</small></>
<>**இது பயன்பாட்டுக் கோணம்.**</>
# தொல்காப்பியம் உரியியல் செய்திகள்

## உரியியலில் சொல்லப்படுபவை

### தொல்காப்பியம் காட்டும் உரிச்சொற்கள்

#### பல சொல் ஒரு பொருட்கு உரிமையாகத் தோன்றுபவை (26)

##### (1-10)
1. (அச்சம்) = பேம், நாம், உரும் -67  
1. (அரவம்) = கம்பலை, சும்மை, கலி, அழுங்கல் -51  
1. (இசை) = துவைத்தல், சிலைத்தல், இயம்பல், இரங்கல் -60  
1. (இளமை) = மழ, குழ -14  
1. (உள்ளதன் நுணுக்கம்) = ஓய்தல், ஆய்தல், நிழத்துல், சாஅய் -32  
1. (உள்ளது சிறத்தல்) = கூர்ப்பு, கழி -16  
1. (சுழற்சி) = அலமரல், தெருமரல் -13  
1. (செறிவு) = விறப்பு, வெறிப்பு, உறப்பு -49  
1. (நசை) = நம்பு, மேவு -31  
1. (நடுக்கம்) = அதிர்வு, விதிர்ப்பு -18  
##### (11-20)
1. (நிறத்து உரு) = கறுப்பு, சிவப்பு -75  
1. (நிறன்) = குரு, கெழு -5  
1. (நுண்மை) = நொசிவு, நுழைவு, நுணங்கு -76  
1. (நெடுமை) = வார்தல், போகல், ஒழுகல் -19  
1. (நேர்பு) = வார்தல், போகல், ஒழுகல் -19  
1. (நோய்) = பையுள், சிறுமை -43  
1. (பரத்தல்) = ஞெமிர்தல், பாய்தல் -63  
1. (பெட்பு) = பிணை, பேண் -40  
1. (பெருமை) = தட, கய, நளி -22  
1. (மிகுதி) = உறு, தவ, நனி -3  
##### (21-26)
1. (வழுத்தல்) = பரவு, பழிச்சு -84  
1. (வறுமை) = இலம்பாடு, ஒற்கம் -62  
1. (விடல்) = தீர்தல், தீர்த்தல் -20  
1. (விரைவு) = கதழ்வு, துனைவு -17  
1. (விளையாட்டு) = கெடவரல், பண்ணை -21  
1. (வெகுளி) = கறுப்பு, சிவப்பு -74
# தொல்காப்பியம் உரியியல் செய்திகள்

## உரியியலில் சொல்லப்படுபவை

### தொல்காப்பியம் காட்டும் உரிச்சொற்கள்

#### ஒரு சொல் பல பொருட்கு உரிமையாகத் தோன்றுபவை (16)

##### (1-10)
1. அழுங்கல் = 1 அரவப் பொருள -51 2 இரக்கம் - 52, 3 கேடு 52
1. இரங்கல் = 1 இசைப்பொருள் -60 2 கழிந்த பொருள் -61
1. எற்றம் = 1 துணிவு -39, 2 நினைவு -39
1. ஒழுகல் = 1 நெடுமை -19 2 நேர்பு -19
1. கடி = 1 அச்சம் -85 2 ஐயம், -86 3 கரிப்பு -86 4 காப்பு -85 5 கூர்மை -85 6 சிறப்பு -85 7 புதுமை -85 8 மிகுதி -85 9 முன்தேற்று -85 10 வரைவு -85 11 விரைவு -85 12 விளக்கம்
1. கய = 1 பெருமை -22, 2 மென்மை -24
1. தட = 1 கோட்டம் -23 (தடமருப்பு எருமை) 2 பெருமை -22 (தடந்தாள் களிறு)
1. தா = 1 வருத்தம் -46 2 வலி -46
1. நளி = 1 செறிவு -25 2 பெருமை -22 (நளிமுந்நீர் நாவாய் ஓட்டி)
1. நனவு = 1 அகலம் -78 2 களன் -78  
##### (11-15)
1. பணை = 1 பிழைத்தல் -41, | 2 பெருப்பு -41
1. போகல் = 1 நெடுமை -19, | 2 நேர் -19
1. மத = 1 மடன் -79, | 2 வலி(மை) -79, | 3 மிகுதி, | 4 வனப்பு -80
1. வார்தல் = 1 நேர் -19 | 2 நெடுமை -19
1. விழுமம் = 1 சீர்மை(சிறப்பு), 2 இடும்பை -55
1. விறப்பு = 1 செறிவு -49, | 2 வெறூஉ -50
# தொல்காப்பியம் உரியியல் செய்திகள்

## கருவிநூல்

1. தொல்காப்பியம் சொல்லதிகாரம் இளம்பூரணர் உரை, சைவசித்தாந்த நூற்பதிப்புக் கழக வெளியீடு, 1963
1. தொல்காப்பியம் சொல்லதிகாரம் சேனாவரையர் உரை, ஆறுமுகநாவலர் பதிப்பு, 1934
1. தொல்காப்பியச் சொல்லதிகாரக் குறிப்பு, டாக்டர் P.S. சுப்பிரமணிய சாஸ்திரி எழுதியது, பிரமோத ஆண்டு, 1932
1. தொல்காப்பியம் சொல்லதிகாரம் நச்சினார்க்கினியர் உரை, சைவசித்தாந்த நூற்பதிப்புக் கழக வெளியீடு, 1962
1. தொல்காப்பியம் சொல்லதிகாரம் கல்லாடனார் விருத்தி உரையும் பழைய உரையும், சைவசித்தாந்த நூற்பதிப்புக் கழக வெளியீடு, 1964
1. தொல்காப்பியம் சொல்லதிகாரம் தெய்வச்சிலையார் உரை, சைவசித்தாந்த நூற்பதிப்புக் கழக வெளியீடு, 1963
1. தொல்காப்பியம் மூலம்
1. தொல்காப்பியம் மூலம்
# மென்னுண்ணிக் கொல்லி

**மென்னுண்ணிக் கொல்லி** (acaricide) ஒட்டுண்ணி அல்லது சிற்றுண்ணிகளை கொல்லும் விதமாக செயலாற்றுகின்ற வீரிய மருந்து அல்லது வேளாண்வேதிப் பொருளாகும். இவை உண்ணிகளின் உயிரணுக்களின் சுவாசத்தை தடுத்தோ, வளர்ச்சியைத் தடுத்தோ உயிரிகளின் நரம்பு மண்டலத்தைத் தாக்கியோ இவ்வாறு கொல்கின்றது. இவற்றின் தாக்கம் உண்ணிகளின் கருவிலோ, புழுப் படிவத்திலோ, வளர்ந்த நிலையிலோ இருக்கலாம். சில பெண் உண்ணிகளின் கருவுறுதலை தடுத்தும் எண்ணிக்கையை குறைக்கின்றன.  
இவை மருத்துவத்திலும் வேளாண்மையிலும் பயன்படுத்தப்படுகின்றன.
# மென்னுண்ணிக் கொல்லி

## வெளியிணைப்புகள்

- Pest Control Information - National Pesticide Information Center
# டுரோய்னா சண்டை

**டுரோய்னா சண்டை** (*Battle of Troina*) என்பது இரண்டாம் உலகப் போரின் போது சிசிலியில் நடைபெற்ற ஒரு சண்டை. சிசிலியப் படையெடுப்பின் ஒரு பகுதியான இதில் அமெரிக்கப் படைகள் ஜெர்மானியப் படைகளை முறியடித்து டுரோய்னா நகரைக் கைப்பற்றின. ஜூலை 31 - ஆகஸ்ட் 6, 1943 காலகட்டத்தில் நிகழ்ந்த இச்சண்டையில் அமெரிக்க 7வது ஆர்மியின் படைப்பிரிவுகள் எட்னா அரண்கோட்டின் ஒரு பகுதியான டுரோய்னா நகர் மற்றும் அதை சுற்றுப்புறங்களைத் தாக்கியது. கரடுமுரடணான நிலவியல் அமைப்பும், பலமான பாதுகாவல் நிலைகளும் அச்சுப் படைகளுக்கு சாதகமாக இருந்தன. ஏழு நாட்கள் கடுமையான சண்டைக்குப் பின் டுரோய்னா நகரம் அமெரிக்கப் படைகளால் கைப்பற்றப்பட்டது
# கரிமகுளோரைடு

**ஆர்கனோகுளோரின் ** (organochlorine), **ஆர்கனோகுளோரைடு **(organochloride). **குளோரோகார்பன் **(chlorocarbon), **குளோரின் ஏற்றப்பட்ட ஐதரோகார்பன் **(chlorinated hydrocarbon), அல்லது **குளோரின் ஏற்றிய கரைப்பான் **(chlorinated solvent) என்றெல்லாம் குறிப்பிடப்படுவது குறைந்த பட்சம் ஓர் குளோரின் அணுவை சக பிணைப்பாகக் கொண்டுள்ள ஓர் கரிம கூட்டுப்பொருள் ஆகும். அவற்றின் பரவலான கட்டமைப்பு வகைகளும் வெவ்வேறான வேதிப்பண்புகளும் பலதரப்பட்ட பயன்பாடுகளுக்கு வழிவகுக்கின்றன. இவற்றில் பல பொருள்கள் (காட்டாக டி.டி.டீ) சுற்றுச்சூழலை மாசுபடுத்தும் தாக்கங்களால் சர்ச்சைகளில் உள்ளது.
# கரிமகுளோரைடு

## வெளியிணைப்புகள்

- "Formation of Chlorinated Hydrocarbons in Weathering Plant Material" article at SLAC website
- "The oxidation of chlorinated hydrocarbons" article from The Institute for Green Oxidation Chemistry at the Carnegie Mellon University website
# மிஸ்பாகுல் இஸ்லாம் (சிற்றிதழ்)

**மிஸ்பாகுல் இஸ்லாம்** 1906ம் ஆண்டில் மாதமிரு இலங்கை, கொழும்பிலிருந்து வெளிவந்த ஓர் இசுலாமிய இதழாகும். இவ்விதழ் முஸ்லிம் சமூக வளர்ச்சியை முதன்மையாகக் கொண்டு வெளியிடப்பட்டது
# மிஸ்பாகுல் இஸ்லாம் (சிற்றிதழ்)

## ஆசிரியர்

- முகமது காசிம் ஆலிம்.
# மிஸ்பாகுல் இஸ்லாம் (சிற்றிதழ்)

## பொருள்

'மிஸ்பாகுல் இஸ்லாம்' என்றால் 'இசுலாமிய விளக்கு' என்று பொருள்படும்
# மிஸ்பாகுல் இஸ்லாம் (சிற்றிதழ்)

## உள்ளடக்கம்

20ம் நூற்றாண்டின் முதலாம் தசாப்தத்தில் வெளிவந்த ஓர் இதழ். பெருமளவிற்கு 19ம் நூற்றாண்டின் இறுதியில் வெளிவந்த இசுலாமிய இதழ்களின் போக்கினையும், மாதிரியையும் பெருமளவிற்கு உள்வாங்கியிருந்தது. இசுலாமிய அடிப்படை கோட்பாடுகள் தொடர்பான விடயங்கள், இசுலாமிய ஆத்மீக ஆக்கங்கள், செய்திகள், இசுலாமிய உலக செய்திகள் போன்றன இவ்விதழில் இடம்பெற்றிருந்தன.
# மிஸ்பாகுல் இஸ்லாம் (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
- 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 8/9, 1982)
# இலங்கா மித்திரன்

**இலங்கா மித்திரன்** 1917 ஆம் ஆண்டில் இலங்கை, கொழும்பிலிருந்து வாரம்தோறும் வெளிவந்த ஒரு இதழாகும்.
# இலங்கா மித்திரன்

## ஆசிரியர்

- எம். என். அகமத் லெப்பை
# இலங்கா மித்திரன்

## உள்ளடக்கம்

இவ்விதழில் செய்திகளும், இஸ்லாம் தொடர்பான கட்டுரை விவாதங்களும் இடம்பெற்றன. 20 ஆம் நூற்றாண்டின் முதல் அரைப் பகுதி இதழியல் வரலாற்றில் ஒரு முக்கியத்துவம்மிக்க இதழாக இது காணப்படுகின்றது.
# இலங்கா மித்திரன்

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# ஹிதாயத்துல் இஸ்லாம்

**ஹிதாயத்துல் இஸ்லாம்** 1919ம் ஆண்டு இலங்கை, கொழும்பு, மருதானையிலிருந்து வெளிவந்த ஓர் இதழாகும்.
# ஹிதாயத்துல் இஸ்லாம்

## ஆசிரியர்

மௌலானா செய்யது ஹுசைன்
# ஹிதாயத்துல் இஸ்லாம்

## பொருள்

'ஹிதாயத்துல் இஸ்லாம்' என்றால் இஸ்லாமிய 'நேர்வழி' எனப் பொருள்படும்
# ஹிதாயத்துல் இஸ்லாம்

## உள்ளடக்கம்

செய்திகள், கட்டுரைகள், ஆய்வுக் கட்டுரைகள், கவிதைகள், கேள்வி பதில், வாசகர் பக்கம் போன்றன
# ஹிதாயத்துல் இஸ்லாம்

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# சம்சுல் இஸ்லாம் (சிற்றிதழ்)

**சம்சுல் இஸ்லாம்** இலங்கை கொழும்பிலிருந்து 1920ம் ஆண்டில் வெளிவந்த ஓர் இசுலாமிய இதழாகும்.
# சம்சுல் இஸ்லாம் (சிற்றிதழ்)

## ஆசிரியர்

- முகமது யூசுப் ஆலிம்.
இவ்விதழ் இலங்கா மித்திரன் அச்சகத்தில் அச்சாகியது
# சம்சுல் இஸ்லாம் (சிற்றிதழ்)

## பொருள்

'சம்சுல் இஸ்லாம்' என்றால் 'இசுலாமிய சூரியன்' என்று பொருள்படும்
# சம்சுல் இஸ்லாம் (சிற்றிதழ்)

## உள்ளடக்கம்

இசுலாமிய செய்திகள், இசுலாமிய உலக செய்திகள், இசுலாமிய ஆக்கங்கள்
# சம்சுல் இஸ்லாம் (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# பிரின்ஸ் பஜனா

** பிரின்ஸ் பஜனா** (*Prince Bajana*, பிறப்பு: செப்டம்பர் 14, 1886, இறப்பு: ஏப்ரல் 28, 1927) இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 1912 – 1920 ஆண்டுகளில் 55 முதல்தர துடுப்பாட்டம்|முதல்தர துடுப்பாட்டப்]] போட்டிகளில் கலந்து கொண்டுள்ளார்.
# பெல்வென்கார் பாலு

** பெல்வென்கார் பாலு ** (*Palwankar Baloo*, பிறப்பு: மார்ச்சு 19, 1876, இறப்பு: சூலை 4, 1955 ) இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 1906 – 1920 ஆண்டுகளில் 33 முதல்தர துடுப்பாட்டம்|முதல்தர துடுப்பாட்டப்]] போட்டிகளில் கலந்து கொண்டுள்ளார்.
# அமிடவா பெனார்ஜி

** அமிடவா பெனார்ஜி** (*Amitava Banerjee*, பிறப்பு: மார்ச்சு 1, 1972 ), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 1996 – 2001 ஆண்டுகளில் நான்கு முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார்.
# சுரேந்திர பாகவி

** சுரேந்திர பாகவி** (*urendra Bhave*, பிறப்பு: மார்ச்சு 30, 1966 ), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 1986 – 2001 ஆண்டுகளில் 97 முதல்தர துடுப்பாட்டப் போட்டிகளிலும், 51 ஏ-தர துடுப்பாட்டப் போட்டியிலும் கலந்து கொண்டுள்ளார்.
# விஜே போஸ்லே

**<big>**விஜே போஸ்லே **</big>
**இந்தியா (IND)****  
| ** துடுப்பாட்ட நடை ** | வலதுகை துடுப்பாட்டம் |
| --- | --- |
| **பந்துவீச்சு நடை** | வலதுகை பந்துவீச்சு |
| **முதது** | ** ஏ-தர ** |
| ஆட்டங்கள் | 110 |
| ஓட்டங்கள் | 5729 |
| துடுப்பாட்ட சராசரி | 41.81 |
| 100கள்/50கள் | 17/29 |
| அதிக ஓட்டங்கள் | 208 |
| பந்து வீச்சுகள் | 3132 |
| இலக்குகள் | 58 |
| பந்துவீச்சு சராசரி | 30.46 |
| சுற்றில் ஐந்து இலக்குகள் | 2 |
| ஆட்டத்தில் 10 இலக்குகள் | 0 |
| சிறந்த பந்துவீச்சு | 7-77 |
| பிடிகள்/ஸ்டம்புகள் | 54/1 |
| <small>First class debut: -, 1955
Last first class game: -, 1972
Source:
</small> | } |
** விஜே போஸ்லே ** (*Vijay Bhosle*, பிறப்பு: அக்டோபர் 1, 1937 ), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 110 முதல்தர துடுப்பாட்டப் போட்டிகளில் கலந்து கொண்டுள்ளார்.
# தி இந்தியன் சோசியாலஜிஸ்ட்

**தி இந்தியன் சோசியாலஜிஸ்ட்** (*The Indian Sociologist*) 20ம் நூற்றாண்டின் முற்பகுதியில் வெளிவந்த ஒரு இந்திய தேசியவாத இதழ். 1905-14 மற்றும் 1920-22 காலகட்டங்களில் ஐரோப்பிய நாடுகளில் இருந்து வெளியானது. ஹெர்பர்ட் ஸ்பென்சரின் கொள்கைகளால் தூண்டப்பட்ட ஷ்யாம்ஜி கிருஷ்ணவர்மா என்பவரால் இலண்டனில் தொடங்கப்பட்டது. ஆரம்பத்தில் இந்தியா பிரித்தானியப் பேரரசிடமிருந்து அமைதியான முறையில் விடுதலை பெற வேண்டுமென்று கோரி வந்தது. ஆனால் 1907ம் ஆண்டு அதன் போக்கு தீவிரமானது. இதனால் இந்தியாவில் இதன் இறக்குமதியும் விற்பனையும் தடைசெய்யப்பட்டன. பிரித்தானிய அரசின் கெடுபிடிகளால் பாரிசு நகருக்கு இடம்பெயர்ந்த கிருஷ்ணவர்மா அங்கிருந்து இந்த இதழை தொடர்ந்து வெளியிட்டார். இங்கிலாந்தில் இந்த இதழ் தடை செய்யப்படவில்லையாதலால், அது அங்கு அச்சிடப்பட்டு வந்தது. ஆனால் அச்சிட்ட அச்சுக்கூட உரிமையாளர்கள் இருவர் பிரித்தானிய அதிகாரிகளால் கைது செய்யப்பட்டு, ஆட்சி விரோத குற்றம் சாட்டப்பட்டு சிறையிலடைக்கப்பட்டனர். 1914ல் முதலாம் உலகப் போர் மூண்டதால் ஜெனீவா நகருக்கு இடம் பெயர்ந்தார். ஆனால் சுவிட்சர்லாந்து அதிகாரிகளின் நெருக்கடியால் தன் இதழை வெளியிடுவதை நிறுத்திக் கொண்டார். பின் மீண்டும் டிசம்பர் 1920 - செப்டம்பர் 1922 வரை இவ்விதழ் வெளிவந்தது.
# ஸ்டுவாட் பின்னி

** ஸ்டுவாட் டெரென்ஸ் ரோஜர் பின்னி** (*Stuart Binny*, பிறப்பு: சூன் 3, 1984), இந்தியத் துடுப்பாட்டக்காரர். இந்திய அணிக்காக இவர் தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளிலும் விளையாடியுள்ளார். இந்தியன் பிரீமியர் லீக் தொடரில்ராஜஸ்தான் ராயல்ஸ் அனிக்காக விளையாடியுள்ளார்.
# ஸ்டுவாட் பின்னி

## தனிப்பட்ட வாழ்க்கை

ஸ்டுவாட் டெரென்ஸ் ரோஜர் பின்னி சூன் 3, 1984 இல் பெங்களூர், கருநாடகத்தில் பிறந்தார். இவரின் தந்தை ரோஜர் பின்னி இந்தியத் துடுப்பாட்ட அணியின் முன்னாள் வீரர் ஆவார். இவர் பெங்களூருவில் உள்ள *தெ ஃபிராங்க் அந்தோனி பப்ளிக் பள்ளியில்* பயின்றார். இவர் 2012 ஆம் ஆண்டில் மயந்தி லான்கர் எனபவரைத் திருமணம் செய்தார்.2018 இந்தியன் பிரீமியர் லீக் தொடரில் ராஜஸ்தான் ராயல்ஸ் அணிக்காக விளாயாடினார்.
# ஸ்டுவாட் பின்னி

## இந்தியன் பிரீமியர் லீக்

### 2010

2010 இந்தியன் பிரீமியர் லீக் தொடரில் இவரை மும்பை இந்தியன்ஸ் அணி நிர்வாகம் இவரை ஏலத்தில் எடுத்தது. இந்தத் தொடரில் இவர் ஒரு போட்டியில் மட்டுமே விளையாடினார். இந்தப் போட்டியில் 8 ஓட்டங்களை எடுத்தார். மேலும் ஒரு ஓவர் வீசி 9 ஓட்டங்களை விட்டுகொடுத்தார். ஆனால் இலக்குகளைக் கைப்பற்றவில்லை.
# ஸ்டுவாட் பின்னி

## இந்தியன் பிரீமியர் லீக்

### 2011

2011 இந்தியன் பிரீமியர் லீக் தொடரில் ராஜஸ்தான் ராயல்ஸ் அணி நிர்வாகம் இவரை ஏலத்தில் எடுத்தது. இதில் துவக்கவீரராக களம் இறங்கிய இவர் 6 போட்டிகளில் விளையாடி 37 ஓட்டங்களை எடுத்தார். பந்துவீச்சில் 4 ஓவர்களை வீசி 44 ஓட்டஙகளை விட்டுக் கொடுத்தார். ஆனால் இலக்குகளைக் கைப்பற்றவில்லை. 2014 ஆம் ஆண்டில் நடைபெற்ற ஆசிய கோப்பை போட்டியில் விளையாடினார். ஆனால் அதில் ஓட்டம் ஏதும் எடுக்காமல் ஆட்டமிழந்தார். சூன் 17, 2014 இல் நடைபெற்ற வங்காளதேசத் துடுப்பாட்ட அணிக்கு எதிரான போட்டியில் 10 ஓவர்கள் வீசி 4 ஓட்டங்களை மட்டுமே விட்டுக் கொடுத்து 6 இலக்குகளைக் கைப்பற்றினார். இதன்மூலம் சிறந்த பந்துவீச்சான அனில் கும்ப்ளேவின் சாதனையை முறியடித்தார். மேலும் மூன்றாவது போட்டியில் இறுதிவரை ஆட்டமிழக்காமல் 25* ஓட்டங்கள் எடுத்தார். ஆனால் அந்தப் போட்டி மழையால் ரத்தானது. இந்தியத் துடுப்பாட்ட அணியின் இங்கிலாந்து சுற்றுப்பயணம், 2014 இல் நடைபெற்ற தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 1 ஓட்டங்களும் இரண்டாவது ஆட்டப் பகுதியில் 78 ஓட்டங்களும் எடுத்தார். பின் 2015 துடுப்பாட்ட உலகக்கிண்ணத் தொடருக்கான 15 பேர் கொண்ட இந்திய துடுப்பாட்ட அணியின் வீரர்கள் பட்டியலில் இவர் இடம்பெற்றார். ஆனால் ஒருபோட்டியில் கூட விளையாடும் வாய்ப்பு இவருக்கு கிடைக்கவில்லை.  
சூலை 17, 2015 இல் சிம்பாப்வே துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார். 2016 ஆம் ஆண்டில் புளோரிடாவில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான பன்னாட்டு இருபது போட்டியில் பின்னி வீசிய ஒரு ஓவரில் தொடர்ச்சியாக 5 பந்துகளில் ஆறு ஓட்டஙகளை அடித்தார். இந்த ஓவரில் 32 ஓட்டங்களை விட்டுக்கொடுத்தார்.
# மன்விந்தர் பிஸ்லா

** மன்விந்தர் பிஸ்லா** (*Manvinder Bisla*, பிறப்பு: திசம்பர் 27, 1984), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 31 முதல்தர துடுப்பாட்டப் போட்டிகளிலும், 29 ஏ-தர துடுப்பாட்டப் போட்டியிலும் கலந்து கொண்டுள்ளார்.